
RAPORT

asupra proiectului de Lege pentru aprobarea Ordonanţei de urgenţă a Guvernului nr.129/2001 privind înfiinţarea Institutului Teologic Romano-Catolic din Bucureşti

Comisia pentru învăţământ, ştiinţă, tineret şi sport, în şedinţa sa din 19 iunie 2002 a luat în dezbatere proiectul de Lege pentru aprobarea Ordonanţei de urgenţă a Guvernului nr.129/2001 privind înfiinţarea Institutului Teologic Romano-Catolic din Bucureşti (PL 608 din 29 octombrie 2001).

Comisia constată că textul Ordonanţei de urgenţă nr.129 din 29 octombrie 2001, a fost preluat, cu modificări, în raportul proiectului de Lege privind înfiinţarea Institutului Teologic Romano-Catolic din Bucureşti (PL 264/5 iunie 2000).

În conformitate cu prevederile art.56 din Legea învăţământului, nr.84/1995, republicată şi cu prevederile art.1 din Legea nr.88/1993, republicată, instituţiile de învăţământ superior se înfiinţează prin lege. Pe cale de consecinţă, se propune respingerea ordonanţei.

